**3. pielikums**

Atkritumu apsaimniekošanas valsts plānam

2021.- 2028.gadam

**Informācija par sasniedzamo rezultātu izpildi atsevišķiem atkritumu veidiem un atkritumu plūsmām atbilstoši Eiropas Savienības direktīvu prasībām**

| **Direktīva** | **Sasniedzamie rezultatīvie rādītāji** | **Sasniedzamie termiņi** | **Informācija par rezultatīvā rādītāja izpildi** |
| --- | --- | --- | --- |
| Padomes 1999.gada 26.aprīļa direktīva 1999/31/EK par atkritumu apglabāšanu poligonos | Samazināt apglabājamo bioloģiski noārdāmo atkritumu daudzumu līdz 50% no 1995.gadā apglabātā bioloģiski noārdāmo atkritumu daudzuma. | 2013.gada 16.jūlijs | **Nav izpildīts. 2019.gadā tika apglabāti 55,7%** no 1995.gadā apglabātā bioloģiski noārdāmo atkritumu daudzuma.  |
| Samazināt apglabājamo bioloģiski noārdāmo atkritumu daudzumu līdz 35 % no 1995.gadā apglabātā bioloģiski noārdāmo atkritumu daudzuma. | 2020.gada 16.jūlijs | **Nav izpildīts. Var prognozēt, ka 2020.gadā tiks apglabāti 48,4%** no 1995.gadā apglabātā bioloģiski noārdāmo atkritumu daudzuma.  |
| Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu(11. panta 1. punkta 3. rindkopa un 2. punkta a) un b) apakšpunkts). | Attīstīt un pilnveidot dalītas savākšanas sistēmu papīram, metālam, plastmasai un stiklam, nodrošinot sistēmas darbību un pakalpojuma pieejamību visā valsts teritorijā. | 2014. gada 31. decembris | **Rezultatīvais rādītājs** **izpildīts daļēji.** Vidēji valstī viens atkritumu dalītās savākšanas punkts ir ierīkots uz 656 iedzīvotājiem (atbilst normatīvo aktu prasībām[[1]](#footnote-2)), bet viens dalītās savākšanas laukums ir ierīkots uz 14816 iedzīvotājiem (neatbilst normatīvo aktu prasībām[[2]](#footnote-3)) (informācija uz 2019.gada beigām). |
| Sagatavot otrreizējai izmantošanai un pārstrādāt vismaz 50% (pēc svara) mājsaimniecības atkritumos un citās līdzīgās atkritumu plūsmās esošos papīra, metāla, plastmasas un stikla atkritumus. | 2019. gada 31. decembris | **Rezultatīvais rādītājs nav izpildīts.** 2019. gadā ir sagatavoti otrreizējai izmantošanai un pārstrādāti 44,3 % mājsaimniecības atkritumu.[[3]](#footnote-4) |
| Palielināt līdz vismaz 70 % pēc svara sagatavošanu atkārtotai izmantošanai, pārstrādei un citai materiālai reģenerācijai, tostarp aizbēršanai, izmantojot atkritumus kā citu materiālu aizstājējus | 2019. gada 31. decembris | **Rezultatīvais rādītājs** **ir izpildīts.** Atbilstoši Eurostat paziņotajai informācijai, 2018. gadā ir pārstrādāti un citai materiālai reģenerācijai, tostarp aizbēršanai, izmantoti 99% būvniecības atkritumu. 2018. gadā ir pārstrādāti un citai materiālai reģenerācijai, tostarp aizbēršanai, izmantoti 99 % būvniecības atkritumu.[[4]](#footnote-5) |
| Eiropas Parlamenta un Padomes 1994. gada 20. decembra Direktīva 94/62/EK par iepakojumu un izlietoto iepakojumu(6. panta 1. punkts). | Reģenerēt 60% no izlietotā iepakojuma un sasniegt šādus minimālos reģenerācijas mērķus:- 65% pēc svara stiklam;- 83% pēc svara papīram un kartonam;- 50% pēc svara metāliem;- 41% pēc svara plastmasām, uzskaitot tikai tādus materiālus, kas pārstrādāti plastmasā;- 29% pēc svara kokam. | 2015. gada 31. decembris | **Kopējais izlietotā iepakojuma reģenerācijas rezultatīvais rādītājs ir izpildīts.**[[5]](#footnote-6) 2018.gadā reģenerēti 64,34% izlietotā iepakojuma, tajā skaitā:* stiklam 68,84 %;
* papīram un kartonam 84,56 %
* metāliem 71,38 %;
* plastmasām 50,77 %;
* kokam 47,68 %.
 |
| Pārstrādāt 55% no izlietotā iepakojuma un sasniegt šādus minimālos reģenerācijas mērķus:- 60% pēc svara stiklam;- 60% pēc svara papīram un kartonam;- 50% pēc svara metāliem;- 22.5% pēc svara plastmasām, uzskaitot tikai tādus materiālus, kas pārstrādāti plastmasā;- 15% pēc svara kokam. | 2015. gada 31. decembris | **Kopējais izlietotā iepakojuma pārstrādes rezultatīvais rādītājs ir izpildīts**.[[6]](#footnote-7) 2018. gadā pārstrādāti 55,82% izlietotā iepakojuma, tajā skaitā:* stiklam 68,84%;
* papīram un kartonam 82,89%;
* metāliem 71,34%;
* plastmasām 35,81%;
* kokam 27,31%.
 |
| Eiropas Parlamenta un Padomes 2000. gada 18. septembra Direktīva 2000/53/EK par nolietotiem transportlīdzekļiem (7. panta 2. punkts) | Visus nolietotos transportlīdzekļus atkārtoti izmantot un reģenerēt vismaz 95% apmērā no transportlīdzekļa vidējās masas gadā. | 2015. gada 1. janvāris | **Rezultatīvais rādītājs** **ir izpildīts daļēji.** Latvijā 2019. gadā tika atkārtoti izmantoti un pārstrādāti – 93,5 % no nolietota transportlīdzekļa vidējās masas gadā.[[7]](#footnote-8) |
| Visus nolietotos transportlīdzekļus atkārtoti izmantot un pārstrādāt vismaz 85% apmērā no transportlīdzekļa vidējās masas gadā. | 2015. gada 1. janvāris | **Rezultatīvais rādītājs** **ir izpildīts.** Atbilstoši Eurostat vietnē pieejamiem datiem Latvijā 2019. gadā tika atkārtoti izmantoti un pārstrādāti – 93.5 % no nolietota transportlīdzekļa vidējās masas gadā[[8]](#footnote-9). |
| Eiropas Parlamenta un Padomes 2003. gada 27.janvāra Direktīva 2002/96/EK par elektrisko un elektronisko iekārtu atkritumiem (EEIA)[[9]](#footnote-10) (5. panta 5. punkts un 7. panta 2. punkts) un Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem (EEIA) (turpmāk - Direktīva 2012/19/ES) (7. panta 1. un 3. punkts, 11. pants un V pielikums). |  Nodrošināt, ka uz vienu iedzīvotāju gadā tiek savākti četri kilogrami māsaimniecības elektrisko un elektronisko iekārtu atkritumu (turpmāk – EEIA) | No 2013. gada 1. janvāra līdz 2016. gada 13. augustam | **Rezultatīvais rādītājs** **ir izpildīts.** Atbilstoši Eurostat pieejamai informācijai, 2018. gadā uz vienu iedzīvotāju Latvijā savākti 4.8 kg EEIA[[10]](#footnote-11). |
| Palielināt elektrisko un elektronisko iekārtu atkritumu savākšanas apjomu līdz 40-45 % gadā, no to EEI vidējā svara, kuras ir laistas Latvijas tirgū trīs iepriekšējos gados. | 2016. gada 14. augusts | **Rezultatīvais rādītājs** **ir izpildīts.** Atbilstoši Eurostat paziņotajai informācijai Latvijā 2018. gadā ir savākti 40.5% no to EEI vidējā svara, kuras ir laistas Latvijas tirgū trīs iepriekšējos gados. |
|  Palielināt elektrisko un elektronisko iekārtu atkritumu savākšanas apjomu līdz65 % no to EEI vidējā svara, kuras ir laistas Latvijas tirgū trīs iepriekšējos gados, vai arī 85 % no Latvijas teritorijā radītajiem EEIA. | 2021. gada 14. augusts | **Rezultatīvā rādītāja izpildes termiņš vēl nav iestājies.** |
| Nodrošināt EEIA reģenerāciju un pārstrādi atbilstoši Direktīvas 2012/19/EK I pielikumā un III pielikumā noteiktajiem reģenerācijas un pārstrādes rādītājiem min  | Visā plāna darbības laikā | **Rezultatīvais rādītājs** **ir izpildīts.** Atbilstoši Eurostat paziņotajai informācijai Latvijā 2018. gadā ir veikta EEIA reģenerācija un pārstrāde atbilstoši Direktīvas 2012/19/ES I pielikumā un III pielikumā noteiktajiem reģenerācijas un pārstrādes rādītājiem.[[11]](#footnote-12) |
| Eiropas Parlamenta un Padomes 2006. gada 6. septembra Direktīva 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK(10. panta 2. punkta b) apakšpunkts). | Savākt 45 % no iepriekšējos trīs gados tirgū laistā pārnēsājamo bateriju un akumulatoru vidējā svara.  | 2016. gada 26. septembris | **Rezultatīvais rādītājs** **ir izpildīts.** Atbilstoši Eurostat paziņotajai informācijai Latvijā 2018. gadā ir savākti 45.4% no iepriekšējos trīs gados tirgū laistā pārnēsājamo bateriju un akumulatoru vidējā svara.[[12]](#footnote-13) |

Vides aizsardzības un

reģionālās attīstības ministrs A. T. Plešs

1. Ministru kabineta 2017. gada 13. jūnija noteikumi Nr. 328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem” 2.1.un 3.1.apakšpunkts [↑](#footnote-ref-2)
2. Ministru kabineta 2017. gada 13. jūnija noteikumi Nr. 328 “Kritēriji un kārtība, kādā novērtē atkritumu dalītās savākšanas pakalpojuma pieejamību iedzīvotājiem” 2.2. un 3.3.apakšpunkts [↑](#footnote-ref-3)
3. Norādīta Latvijas iesniegtā informācija Eurostat atbilstoši Eiropas Komisijas 2019. gada 6. novembra Īstenošanas lēmumam 2019/1885/ES, ar ko nosaka noteikumus par to, kā saskaņā ar Padomes Direktīvu 1999/31/EK aprēķināmi, verificējami un iesniedzami dati par atkritumiem, un atceļ Komisijas Lēmumu 2000/738/EK [↑](#footnote-ref-4)
4. Norādīta Latvijas iesniegtā informācija Eurostat atbilstoši Eiropas Komisijas 2019. gada 6. novembra Īstenošanas lēmumam 2019/1885/ES, ar ko nosaka noteikumus par to, kā saskaņā ar Padomes Direktīvu 1999/31/EK aprēķināmi, verificējami un iesniedzami dati par atkritumiem, un atceļ Komisijas Lēmumu 2000/738/EK [↑](#footnote-ref-5)
5. VARAM. Ziņojums par izlietoto iepakojumu, 2018. Pieejams: https://www.varam.gov.lv/lv/zinojumu-par-latvijas-republika-gada-radita-iepakojuma-veidiem-un-resursu-atgusanas-apjomiem [↑](#footnote-ref-6)
6. Turpat [↑](#footnote-ref-7)
7. Pēc Latvijas iesniegtās informācija Eurostat. [↑](#footnote-ref-8)
8. Eurostat. Pieejams: <http://appsso.eurostat.ec.europa.eu/nui/submitViewTableAction.do> [↑](#footnote-ref-9)
9. Zaudēja spēku 2014.gada 14.februārī ar Eiropas Parlamenta un Padomes 2012. gada 4. jūlija Direktīva 2012/19/ES par elektrisko un elektronisko iekārtu atkritumiem (EEIA) [↑](#footnote-ref-10)
10. Eurostat. Pieejams: <http://appsso.eurostat.ec.europa.eu/nui/show.do?lang=en&dataset=env_waselee> [↑](#footnote-ref-11)
11. Pēc Latvijas iesniegtās informācijas Eurostat atbilstoši Eiropas Komisijas 2005. gada 3. maija Lēmumam 2005/369/EK, ar ko paredz noteikumus dalībvalstu atbilstības uzraudzībai un nosaka datu formātus attiecībā uz Eiropas Parlamenta un Padomes Direktīvu 2002/96/EK par elektrisko un elektronisko iekārtu atkritumiem [↑](#footnote-ref-12)
12. Eurostat. Pieejams: http://appsso.eurostat.ec.europa.eu/nui/submitViewTableAction.do [↑](#footnote-ref-13)